
	[bookmark: nev]PÜNKÖSTI ILKA-MÓNIKA
punkostililkamonik@uni.sapientia.ro
Közélelmezési- és agroturisztikai mérnök-menedzser
BSc, 8. félév
Sapientia Erdélyi Magyar Tudományegyetem
Csíkszeredai Kar
	
[bookmark: _GoBack]






Témavezető:
	dr. Tódor Imre
egyetemi adjunktus, RO EMTE CSK




Fenntarthatóságra nevelés Erdővidéken az iskola falain kívül

Kulcsszavak: fenntarthatóság; erdei iskola; Zöld Hét; tapasztalatok és igények; 7-8. osztály
Napjaink közgondolkodásának egyik központi diskurzusa a fenntarthatóság fogalma köré
szerveződik, amely az ökológiai rendszerek szintjén felmerülő problémákból indul ki. A
környezeti problémákhoz szervesen kapcsolódik a társadalmi és gazdasági fejlődés is. A
fenntartható fejlődés – a széleskörű meglátások alapján – a hosszú távú célok meghatározásával
és megvalósításával érhető el, ezért a jövő nemzedékének nevelésében és oktatásában arra
kiemelt figyelmet kell fordítani. A diákok fenntartható, környezetvédelmi szemléletének,
attitűdjének formálásához kiváló lehetőségeket nyújt a Romániában a 2022/2023-as tanévtől
bevezetett „Zöld Hétnek” nevezett iskolai- és iskolán kívüli projekthét.
Kutatásom célja Erdővidék ‒ Kovászna megye egyik kistérsége ‒ általános iskolás tanulói
körében a környezettudatosság, valamint az egyéni és napi szintű cselekedetek feltérképezése.
A kutatás első részében a „Zöld Hét” projekthét megnyilvánulását országos és nemzetközi
kontextusba ágyazottan taglalom. A második részében a 7-8. osztályosok körében végzett
kérdőíves adatfelvétel módszerével egyrészt arra keresem a választ, hogy a diákok
rendelkeznek-e információkkal a fenntarthatóságról; ha igen, akkor azokat a formális (iskolai
nevelés), avagy az informális (szülők, kortárscsoport, média) csatornákon át szerzik-e be?
Másrészt arra, hogy individuális és lokális szinten hogyan cselekednek a mindennapjaikban?
Harmadsorban – a kutatás eredményei alapján – a „Zöld Hétre” is alkalmazható, iskolán kívüli
tevékenységi tervet dolgozok ki.



